Tudesquismos en aragonés

Los **tudesquismos en aragonés** son elementos lingüisticos provinients de l'alemán estándard u de lo *[[continuum dialectal]]* entre l'alto alemán y lo baixo alemán en las zonas a on que l'alemán estándard ha iu cuallando como luenga oficial u de cultura a costa de las luengas u dialectos d'este *continuum*.

Los tudesquismos son escasos en aragonés y a vegadas comuns con lo castellano, por lo que los estudios lingüisticos, que son diferencials, no los amuestran. Igual como en castellano a vegadas han entrau a traviés de lo francés. Bi ha tudesquismos de tradición militar (*[[chambergo]]*, *[[sable]]*) y tudesquismos relacionaus con las bebidas alcoholicas (*[[brindis]]*, *[[vermut]]*). La importancia de los quimicos, de los cheologos y de la menería y la industria alemanas en la historia de la ciencia y de la tecnolochía ha feito que part de lo lexico cientifico internacional siga d'orichen tudesco, mesmo orichinau en dialectos (*[[gneis]]s*). L'adaptación d'este lexico en textos sobre estas disciplinas ha feito que l'Academia de l'Aragonés haiga establiu criterios sobre la suya ortografía (*[[cuarz]]*).

## Campos lexicos de los tudesquismos
### Bebidas alcoholicas

**Brindar*.
**[[Brindis]]*: deriva de l'alemán *ich bringdir's*.
**Trincar*: deriva de l'alemán *trinken*.
**[[Vermut]]*: deriva de l'alemán *wermut* ("ixenzo"). Se pronuncia /bermú/ en chistabín y atras variedaz. En aragonés amés de lo significau orichinal, ha preso un significau de minchar u beber un poquet antes de la chenta.

### Guerra

**[[Chambergo]]*: denominación derivada de Friedrich von Schomberg, un mariscal de Francia que ninvió tropas en 1650 a la Catalunya sublevada en la Guerra de los Segadors. 
**[[Pistola]]*: la palabra alemana *pistole* proviene de lo checo *píšťala*.
**[[Sable]]* u *[[xabre]]*: deriva de l'alemán *Säbel* y de l'hongaro *szablya*.

### Ciencia y tecnica

De fueras de *[[cobol]]* y *[[zinc|sen]]*, que se troban en la microtoponimia chistabina, los tudesquismos 
referents a elementos quimicos no son tradicionals y provienen de l'adaptación de la terminolochía internacional.
**[[Bismuto]]*.
**[[Cobol]]*: deriva dreitament de l'alemán *Kobold*.
**[[Níquel]]*.
**[[Tungsteno]]*: sinonimo de Wolframio.
**[[Zinc]]*.

L'Academia de l'Aragonés ha adaptau lo nombre d'orichen tudesco de bel mineral que perteneixe a la terminolochía internacional (*[[Cuarz]]*).

### Musica y danza

**[[Acordión]]* / *[[cordión]]*: inventau en 1829 en Viena, lo nombre alemán ye feito a partir de lo griego: *akkordeon*. Pasó a lo francés como *accordéon*, forma que en lo sieglos XIX, XX entró en las luengas peninsulars.
**[[Vals]]*: transmeso por lo francés (*valse*), a partir de l'alemán *Waltzer*, derivau de lo verbo *waltzen*.
**[[Valsurriana]]*: palabra derivada de l'anterior.

### Atros
**[[Brida]]*: deriva de l'alto alemán meyo *bridel*, transmeso por lo francés *bride*.

## Referencias

## Bibliografía
* Academia de l'Aragonés *[[Propuesta ortografica de l'Academia de l'Aragonés]]*. EDACAR, 7. Zaragoza, 2010.
* BLAS GABARDA, Fernando y ROMANOS HERNANDO, Fernando, *[[Diccionario Aragonés: Chistabín-Castellano]]*; Gara d'Edizions. Zaragoza, 2008. ISBN 978-84-8094-061-0
* Ángel Ballarín Cornel: *[[Diccionario del Benasqués]]*. Institución Fernando el Católico, Zaragoza, segunda edición 1978.
* Rafael Lapesa: *[[Historia de la lengua española]]*. Editorial Gredos, 2001. 
* Rafael Cano Aguilar: *Historia de la lengua española*. Ariel lingüística. Editorial Ariel.
* David A. Pharies: *Diccionario Etimológico de Los Sufijos Españoles: Y de Otros Elementos Finales* Volumen 25 de *Biblioteca románica hispánica*. Editorial Gredos, S.A., 2002 ISBN 8424923391, 9788424923396.
* Adolphe Hatzfeld et al.: *Dictionnaire général (1890-1900). Traité de la formation de la langue*. Paris, Delagrave, 1890.